U Z N E S E N I E
z rokovania obecného zastupiteľstva v Margecanoch konaného dňa 21.5.2011

Uznesenie číslo: 11

Obecné zastupiteľstvo 

A. B e r i e   n a   v e d o m i e 
1. kontrolu uznesenia  zo zasadnutia OZ dňa 30.3.2012.
2. plnenie rozpočtu obce za obdobie 1-3/2012
3. podanie č. 363/2012 zo dňa 7.5.2012 BC. Lenky Janusovej , Železničná 23 Margecany – vyjadrenie k uzneseniu č.10/2012/B-14 zo dňa 30.3.2012 vo veci prenájmu nebytových priestorov v komunitnom centre s tým, že obec v súčasnej dobe nedisponuje iným vhodným nebytovým priestorom.
4. informáciu predsedu  komisie pre výstavbu, verejný poriadok, životné prostredie , cestovný  ruch Ing. Jakubišina zo zasadnutia komisie o riešení sťažností:
- č. 256/2012 zo dňa 26.3.2012 Ivana Vargoška , Školská 11 Margecany
- č. 230/2012 zo dňa 16.3.2012 Jozefa Kruželáka, Školská 1 Margecany
- č. 197/2012 zo dňa 9.3.2012 Ondreja Papcuna, Školská 9 Margecany
- č. 157/2012 zo dňa 22.2.2012 nájomníkov bytového domu Olše 75 Margecany
5. informáciu starostu obce o uzatvorení darovacej zmluvy medzi Jánom Kalickým ako  darcom a obcou Margecany ako obdarovaným v druhom rade, kde predmetom daru je zostatok parcely E-KN č. 817/200 druh pozemku zastavané plochy a nádvoria  o výmere 648  m2  a zostatok parcely E-KN č. 818/200 druh pozemku orná pôda o výmere 587 m2. Ide o pozemky na  futbalovom ihrisku.

B. S c h v a ľ u j e
1.  rozpočtové opatrenie č.1
2. investičný zámer obce – výstavbu bytového domu  rekonštrukciou bývalej MŠ .
3. ukončenie nájmu v bytových priestorov v byte č. 1  v  obecnom nájomnom dome, ul. Jarná č. 57 Margecany, pre Slávku Vojtekovú    bytom Jarná 57 Margecany k 31.5.2012
4.  prenájom bytových priestorov v obecnom nájomnom dome, ul. Jarná č. 57 Margecany, a to byt č. 2 pre nájomcu Jozefínu Fottovú a manžela Mareka, obidvaja bytom Prešovská 33 Margecany,  s účinnosťou od 1.6.2012.
5.  nákup konvektomatu do kuchyne spoločenskej sály v cene max. 1500 €                            
6. mesačný plat starostu obce  vypočítaný podľa ustanovení § 3 a § 4 ods. 1 , t.j. 1,98 násobok priemernej mesačnej mzdy v národnom hospodárstve vyčíslenej na základe údajov Štatistického úradu SR za predchádzajúci kalendárny rok, zvýšený o 45 % podľa § 4 ods. 2 zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov.
7. odpredaj časti parcely 128/1- ostatné plochy   podľa GP č. 34605045-1/2012 zo dňa 21.4.2012  to diel č.3 o výmere 190 m2   pričlenený k parcele 128/200-zastavané plochy a nádvoria v k. ú. Rolova Huta, pre žiadateľov Karola Szecsödyho nar. 29.4.1971, bytom Pustá dolina 18 Prešov a Maroša Hudáka nar. 15.11.1969  bytom Antona Prídavku 24 Prešov, za cenu 27 EUR / m2  ako priľahlého pozemku k parcele 128/79 vo vlastníctve kupujúcich  podľa § 9a ods.8 písm. b) zákona 138/1991 Zb. o majetku obcí v znení neskorších zmien a doplnkov .  Vklad do katastra nehnuteľností zrealizuje a uhradí kupujúci.
8. odpredaj časti parcely 580/34 - ostatné plochy k. ú. Margecany   podľa GP č. 11955724-18/2012 zo dňa 24.4.2012 a to novovytvorenej parcely C-KN č. 580/88 o výmere 15 m2    druh pozemku ostatné plochy za cenu 20 EUR / m2   a  novovytvorenej parcely C-KN č. 580/87 o výmere 73 m2    druh pozemku ostatné plochy za cenu 10 EUR / m2   pre žiadateľa Vladimíra Dzurňáka nar. 5.6.1961 a manželku Boženu rod. Palkovú nar.29.6.1960 obidvaja bytom Olše 464/62 Margecany,  ako priľahlého pozemku k parcele 580/74 vo vlastníctve kupujúcich,   podľa § 9a ods.8 písm. b) zákona 138/1991 Zb. o majetku obcí v znení neskorších zmien a doplnkov .  Vklad do katastra nehnuteľností zrealizuje a uhradí kupujúci.

9. schvaľuje vyradenie majetku v správe  ZŠ s MŠ Školská 20 Margecany v celkovej hodnote 5253,33 €.

C. N e s ú h l a s í
1. s umiestnením reklamy v zmysle žiadosti č.203/2012zo dňa 12.3.2012 pre žiadateľa Spektrum – R., Partizánska 72/48 Margecany .

D. S ú h l a s í
1. s výmenou vchodových dverí v nebytových priestoroch – predajňa potravín v zmysle žiadosti č. 320/2012 zo dňa 19.4.2012 pre žiadateľa Karmen veľkoobchod potravín s.r.o Strojnícka 15 Prešov na náklady žiadateľa.

E. P r e r o k o v a l o
1. plat starostu obce v zmysle § 4 ods. 4 zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov.

F. P o v e r u j e
1. zástupcu starostu obce technickým riešením pouličnej vpuste pri rodinnom dome na ulici Jarná 11.

 

	Ing. Igor Petrik
                                                                                                                    starosta obce